User:Newsseethapathi/sandbox

பத்திரிகைத் துறையின் மரியாதையை மீட்க என்ன வழி? --
 * ஜனநாயக நாட்டை தாங்கி நிற்கும் நான்கு முக்கிய தூண்களில் ஒன்று பத்திரிகை துறை.


 * நாட்டில் நடக்கும் நிகழ்வுகளை ஒழிவு மறைவின்றி அப்படியே வெளிச்சம் போட்டு காட்டுவதே பத்திரிகைத் துறையின் தலையாய கடமை.


 * உண்மை, நேர்மை ஆகிய இரண்டும் பத்திரிகைகளும் பத்திரிகையாளர்களும் கடைபிடிக்க வேண்டிய தர்மம்.


 * தன்னலமில்லாது பொதுநலம் ஒன்றையே கடைப்பிடிப்பது பத்திரிகையாளர்களின் தன்னிகரில்லா கடமை.

ஆனால், இன்று இவற்றையெல்லாம் மறந்து பத்திரிகைகளும், பத்திகையாளர்களும் செயலாற்றிக்கொண்டிருப்பது தேச நலனுக்கும், பத்திரிகைத்துறைக்கும் பாதகம் விளைவிப்பதாக உள்ளது.

நாட்டில் நடக்கும் இலஞ்சம், ஊழல், அநியாயம், அக்கிரமம், அதர்மம் ஆகியவற்றை வெளிப்படுத்தி, தட்டிக்கேட்டு அதற்கான தண்டனையையும் பெற்றுக்கொடுக்கும் வல்லமை படைத்த பத்திரிகை மற்றும் பத்திரிகையாளர்களும் லஞ்ச லாவண்யத்திற்கு ஆட்பட்டுவிட்டால் இந்த நாட்டை அந்த ஆண்டவனால் கூட காப்பாற்ற இயலாது.

தர்மத்தை மட்டுமே தனதாக கொள்ள வேண்டிய பத்திரிகைகளும், தியாகத்தை மட்டுமே கடமையெனக் கொண்டு செயலாற்ற வேண்டிய பத்திரிகையாளர்களும் ஏன் இன்று, இந்த இழிநிலைக்கு ஆளாகியுள்ளனர் என்பதை ஆய்ந்தறிய வேண்டியது காலத்தின் கட்டாயமாகும்.

முன்பெல்லாம் பத்திரிகைத்துறையில் பணி கிடைப்பதென்பது குதிரைக்கொம்பாக இருந்தது. அதோடு பத்திரிகை நிருபர்கள் என்றால் சமுதாயத்தில் பெரும் மதிப்புயுடையவர்களாகக் கருதப்பட்டனர். ஏனென்றால் அப்பொழுதெல்லாம் தகுதியும், திறமையும், நேர்மையும் மற்றும் ஒழுக்கமும் உடையவர்கள் மட்டுமே பத்திரிகை நிருபர்களாகத் தேர்ந்தெடுக்கப்பட்டு, பின்னர் அவர்களுக்கு, செய்தி எழுதும் முறையும், தகவல் சேகரிக்கச் செல்லும்போது நடந்துகொள்ள வேண்டிய முறையைப் பற்றியும் பயிற்சி அளிக்கப்பட்டது. அந்தப் பயிற்சியின் அடிப்படையிலேயே பத்திரிகையாளர்கள் நேர்மையாகவும், கடமை உணர்வு மிகுந்தவர்களாகவும், ஒழுக்க சீலர்களாகவும் திகழ்ந்தனர்.

சமீபகாலமாக பத்திரிகைகளில் பணியாற்றத் தேர்ந்தெடுக்கப்படுவோரில் சிலர் இந்த விதிமுறைகளுக்கு மாறானவர்களாகவே உள்ளனர். யார் வேண்டுமானாலும் பத்திரிகையாளர்களாக மாறலாம், எப்படி வேண்டுமானாலும் பணியாற்றலாம் என்ற நிலையே உருவாகி உள்ளது.

ஏன் இந்த அவல நிலை என்று ஆய்ந்தால் பத்திரிகை நிர்வாகங்கள் பத்திரிகைத் தர்மத்திலிருந்து வெகுதூரத்திற்கு விலகி சென்றிருக்கின்றன என்பதைத் தெளிவாக உணர முடிகிறது.

தற்போது கவர் (லஞ்சம்) கலாச்சாரம் பத்திரிகைத் துறையிலும், பத்திரிகையாளர்களிடமும் கொடிகட்டி பறக்கிறது. கவர் பெற்றுக்கொண்டு செய்தி எழுதுவது மட்டுமில்லாது, சில இடங்களில் கட்ட பஞ்சாயத்தும் நடத்துபவர்களாகவும், சில நிருபர்கள் புரோக்கர்களாகவும், அரசியல்வாதிகளை அண்டி பிழைப்பவர்களாகவும் செயல்படுகின்றனர்.

பத்திகையாளர்களின் இந்த அவலங்களை அறிந்தும், புரிந்தும் பத்திரிகை நிர்வாகம் கண்டுகொள்ளாது இருப்பதன் ரகசியம் ஒன்றே ஒன்றுதான். போட்டி நிறைந்த இந்த பத்திரிகைத் துறையில் பெரும்பாலான பத்திரிகை நிறுவனங்கள் தங்கள் வருமானத்தையும், லாபத்தையும் கணக்கில் கொண்டு செயல்படுகின்றன.

இதனால் நாளுக்கு நாள் பத்திகையாளர்கள் மீது மக்கள் கொண்டிருந்த நம்பிக்கையும், மரியாதையும் குறைந்து கொண்டே வருகிறது. இவற்றையெல்லாம் பத்திரிகையாளர்களும், நிர்வாகமும் கவனத்தில் கொள்ள வேண்டும்.

ஒரு நாட்டின் நான்காவது தூணான பத்திரிகைத் துறைச் சீர்கெட்டு போகமல் கம்பீரமாகத் தூக்கி நிறுத்த பத்திரிகையாளர்களும், பத்திரிகை நிறுவனங்களும் பாடுபட வேண்டும்.

-மகேஷ்வர சீதாபதி, செய்தி ஆசிரியர். PH : 98 41 89 5115